**POZIV NA DOSTAVU PONUDA**

**Naziv nabave:**

**SOFTVERSKO RJEŠENJE ZA EMAIL KORESPONDENCIJU**

Br. nabave: 5/20

Financirano iz poziva: POBOLJŠANJE KONKURENTNOSTI I UČINKOVITOSTI MSP-a KROZ INFORMACIJSKE I KOMUNIKACIJSKE TEHNOLOGIJE (IKT) – 2, KK.03.2.1.19 - inačica 1

Naziv projekta: Poboljšanje konkurentnosti i učinkovitosti poslovanja Stomatološke poliklinike Apolonija kroz IKT

Zagreb, prosinac 2020. godine

**SADRŽAJ**

[**1.** **OPĆE INFORMACIJE** 2](#_Toc58323816)

[**1.1.** **Naziv naručitelja i kontakt podaci** 2](#_Toc58323817)

[**1.2.** **Podaci o osobi zaduženoj za komunikaciju s ponuditeljima** 2](#_Toc58323818)

[**1.3.** **Nabava se provodi temeljem** 2](#_Toc58323819)

[**1.4.** **Broj nabave** 2](#_Toc58323820)

[**1.5.** **Adresa/izvor gdje su dodatne informacije/dokumentacija dostupne** 2](#_Toc58323821)

[**1.6.** **Popis gospodarskih subjekata s kojima je Naručitelj u sukobu interesa** 2](#_Toc58323822)

[**1.7.** **Vrsta postupka nabave** 2](#_Toc58323823)

[**1.8.** **Objašnjenja i izmjene poziva na dostavu ponuda** 3](#_Toc58323824)

[**2.** **PODACI O PREDMETU NABAVE** 3](#_Toc58323825)

[**2.1.** **Opis predmeta nabave** 3](#_Toc58323826)

[**2.2.** **Tehničke specifikacije i količina predmeta nabave** 4](#_Toc58323827)

[**2.3.** **Mjesto izvršenja predmeta nabave** 4](#_Toc58323828)

[**2.4.** **Rok izvršenja predmeta nabave** 4](#_Toc58323829)

[**3.** **RAZLOZI ISKLJUČENJA PONUDITELJA** 4](#_Toc58323830)

[**4.** **SPOSOBNOST PONUDITELJA** 6](#_Toc58323831)

[**4.1.** **Pravna i poslovna sposobnost** 6](#_Toc58323832)

[**5.** **PONUDA** 7](#_Toc58323833)

[**5.1.** **Sadržaj ponude** 7](#_Toc58323834)

[**5.2.** **Izrada ponude** 7](#_Toc58323835)

[**5.3.** **Rok i adresa za dostavu ponuda** 7](#_Toc58323836)

[**5.4.** **Alternativne ponude** 8](#_Toc58323837)

[**5.5.** **Izmjena i/ili dopuna ponude i odustajanje od ponude** 8](#_Toc58323838)

[**5.6.** **Cijena ponude** 8](#_Toc58323839)

[**5.7.** **Rok valjanosti ponude** 8](#_Toc58323840)

[**6.** **KRITERIJ ODABIRA** 9](#_Toc58323841)

[**7.** **OSTALE ODREDBE** 9](#_Toc58323842)

[**7.1.** **Odredbe koje se odnose na zajednicu ponuditelja** 9](#_Toc58323843)

[**7.2.** **Odredbe koje se odnose na podizvoditelje** 9](#_Toc58323844)

[**7.3.** **Jamstvo za ispravnost prodane stvari** 10](#_Toc58323845)

[**7.4.** **Rok, način i uvjeti plaćanja** 10](#_Toc58323846)

[**7.5.** **Izmjene ugovora** 10](#_Toc58323847)

## **OPĆE INFORMACIJE**

### **Naziv naručitelja i kontakt podaci**

Stomatološka poliklinika APOLONIJA

Varšavska 10/I, 10000 Zagreb, Hrvatska

OIB: 46057901754

Telefon: +385 1 488 3800

Telefaks: +385 1 488 3802

URL: <http://www.apolonija.hr/>

E-pošta: [info@apolonija.hr](mailto:info@apolonija.hr)

### **Podaci o osobi zaduženoj za komunikaciju s ponuditeljima**

Kontakt osoba: Marina Đurović

Telefon: +385 1 488 3800

E-pošta: marina.durovic[@apolonija.hr](mailto:______@apolonija.hr)

### **Nabava se provodi temeljem**

Pravila o provedbi postupaka nabava za neobveznike zakona o javnoj nabavi

### **Broj nabave**

Broj nabave, sukladno planu nabave: 5/20

### **Adresa/izvor gdje su dodatne informacije/dokumentacija dostupne**

URL: [www.strukturnifondovi.hr](http://www.strukturnifondovi.hr)

### **Popis gospodarskih subjekata s kojima je Naručitelj u sukobu interesa**

Naručitelj ne smije sklopiti ugovor o javnoj nabavi sa sljedećim gospodarskim subjektima:

* Projekt jednako razvoj d.o.o., Petrovaradinska 1, 10000 Zagreb, OIB 09575099931
* Zubni rendgen dr. Lauc d.o.o., Trenkova 17, 42000 Varaždin, OIB: 80102056925
* Dentitio d.o.o., Varšavska 10, 10000 Zagreb, OIB: 17954789433
* Medelto d.o.o., Varšavska 10, 10000 Zagreb, OIB: 57966959515
* Z Score d.o.o., Vilima Korajca 17, 10000 Zagreb, OIB: 10813422181

### **Vrsta postupka nabave**

Naručitelj provodi postupak nabave s obveznom objavom poziva na dostavu ponuda na internetskoj stranici[www.strukturnifondovi.hr](http://www.strukturnifondovi.hr)

Po završetku postupka nabave, s odabranim ponuditeljem bit će sklopljen Ugovor o nabavi robe.

### **Objašnjenja i izmjene poziva na dostavu ponuda**

Za vrijeme roka za dostavu ponuda, gospodarski subjekti mogu zahtijevati dodatne informacije vezane za Poziv na dostavu ponuda, a Naručitelj će odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva.

Zahtjevi za pojašnjenjem dostavljaju se isključivo pisanim elektronskim putem na e-mail adresu kontakt osobe navedene u točki 1.2. Poziva: [marina.durovic@apolonija.hr](mailto:marina.durovic@apolonija.hr)

Zahtjev je pravodoban ako je dostavljen Naručitelju najkasnije tijekom četvrtog kalendarskog dana prije dana u kojem ističe rok za dostavu ponuda.

Pod uvjetom da je zahtjev dostavljen pravodobno, Naručitelj je obvezan odgovor objaviti tijekom trećeg kalendarskog dana prije dana u kojem ističe rok za dostavu ponuda.

Ako iz bilo kojeg razloga poziv na dostavu ponuda i moguća dodatna dokumentacija nisu stavljeni na raspolaganje ili ako Naručitelj nije na pravodoban zahtjev odgovorio sukladno prethodnim navodima, Naručitelj će rok za dostavu ponuda primjereno produžiti tako da svi zainteresirani gospodarski subjekti mogu biti upoznati sa svim informacijama potrebnima za izradu ponude.

Ako Naručitelj za vrijeme roka za dostavu ponuda mijenja Poziv, osigurat će dostupnost izmjena svim zainteresiranim gospodarskim subjektima na isti način i na istim internetskim stranicama kao i osnovni Poziv te će omogućiti da gospodarski subjekti od izmjene imaju najmanje osam kalendarskih dana za dostavu ponude.

## **PODACI O PREDMETU NABAVE**

### **Opis predmeta nabave**

Predmet nabave je nabava softverskog rješenja za email korespondenciju s uključenim antivirusnim alatom, uređajem za prevenciju vanjskih upada te alatom za izradu sigurnosnih kopija i email server s uključenim alatima za zaštitu podataka sukladno općoj regulativi o zaštiti osobnih podataka, uključujući njegovo instaliranje i podešavanje.

Provedbom ove nabave unaprijedit će se procesi: upravljanja ljudskim potencijalima, financije i računovodstvo, upravljanje imovinom, logistika, marketing, nabava, prodaja, strateško planiranje i upravljanje rizicima.

Sva ponuđena rješenja moraju sadržavati licence i 24 satnu uslugu podrške za minimalno 60 mjeseci korištenja tijekom trajanja jamstva za ispravnost prodane stvari, s rokom početka otklanjanja problema unutar 4 sata.

Podrška tijekom trajanja jamstva za ispravnost prodane stvari mora biti osigurana od strane proizvođača softvera ili ovlaštenog partnera, a komunikacija s podrškom se mora moći ostvariti na hrvatskom ili engleskom jeziku.

Predmet nabave obuhvaća edukaciju korisnika za ponuđene proizvode za minimalno 2 zaposlenika na lokaciji Naručitelja.

Predmet nabave nije podijeljen u grupe.

### **Tehničke specifikacije i količina predmeta nabave**

Detaljne tehničke specifikacije predmeta nabave sadržane su u **Prilogu III Tehničke specifikacije** koji je sastavni dio ovog Poziva na dostavu ponuda.

Zahtjevi definirani tehničkim specifikacijama predstavljaju minimalne tehničke karakteristike koje ponuđena roba mora zadovoljavati te se iste ne smiju mijenjati od strane ponuditelja.

Za sve stavke navedene u tehničkim specifikacijama u kojima se traži ili navodi marka, patent, tip, norme, standardi ili određeno podrijetlo, ponuditelj može ponuditi „jednakovrijedno“ svemu traženom ili navedenom.

Količina predmeta nabave definirana je u **Prilogu II Troškovnik** koji je sastavni dio ovog Poziva na dostavu ponuda.

### **Mjesto izvršenja predmeta nabave**

Mjesto isporuke i instalacije predmeta nabave je na adresi Naručitelja:

Varšavska 10/I, 10000 Zagreb, Hrvatska.

### **Rok izvršenja predmeta nabave**

Krajnji rok za izvršenje predmeta nabave je 1 mjesec od dana potpisa ugovora o nabavi.

## **RAZLOZI ISKLJUČENJA PONUDITELJA**

3.1. Naručitelj je obvezan isključiti ponuditelja iz postupka ukoliko

* + 1. je gospodarski subjekt ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupciji, prijevari, terorizmu, financiranju terorizma, pranju novca, dječjeg rada ili drugih oblika trgovanja ljudima;
    2. nije ispunio obaveze plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;
    3. je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete nabave;
    4. je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti, predmetom je sudskih postupaka zbog navedenih okolnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima.

3.2. Nepostojanje razloga za isključenje iz točke 3.1. ovog Poziva na dostavu ponuda ponuditelj će dokazati potpisanom **izjavom** koju dostavlja s ponudom. Prijedlog navedene izjave čini **Prilog IV** ovog Poziva na dostavu ponuda.

U slučaju zajednice ponuditelja, okolnosti vezane uz razloge isključenja utvrđuju se za sve članove zajednice ponuditelja pojedinačno te se dokumenti kojima se dokazuje da ne postoje razlozi za isključenje moraju dostaviti za svakog člana zajednice ponuditelja.

Ukoliko će dio ugovora o nabavi ponuditelj dati u podugovor jednom ili više podizvoditelja, okolnosti iz ove točke utvrđuju se pojedinačno i za podizvoditelje te je u ponudi potrebno dostaviti dokumente kojima se dokazuje da za podizvoditelja ne postoje razlozi za isključenje.

3.3. Naručitelj zadržava pravo u svakom trenutku, do donošenja odluke o odabiru, pozvati ponuditelja na dostavu dodatne dokumentacije i to:

3.3.1. za potrebe utvrđivanja nepostojanja okolnosti iz točke 3.1.2. Poziva na dostavu ponuda:

1. potvrdu Porezne uprave o stanju duga koja ne smije biti starija od 30 dana računajući od dana početka postupka javne nabave, ili
2. važeći jednakovrijedni dokument nadležnog tijela države sjedišta ponuditelja, ako se ne izdaje potvrda iz točke a), ili
3. izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana računajući od dana početka postupka javne nabave, ako se u državi sjedišta ponuditelja ne izdaje potvrda iz točke a) ili jednakovrijedni dokument iz točke b).

3.3.2. za potrebe utvrđivanja nepostojanja okolnosti iz točke 3.1.4. Poziva na dostavu ponuda:

1. izvod iz sudskog, obrtnog ili drugog odgovarajućeg registra države sjedišta ponuditelja koji ne smije biti stariji od tri mjeseca računajući od dana početka postupka javne nabave ili
2. važeći jednakovrijedni dokument koji je izdalo nadležno sudsko ili upravno tijelo u državi sjedišta ponuditelja, ako se ne izdaje izvod iz točke a) ili izvod ne sadrži sve podatke potrebne za utvrđivanje tih okolnosti koji ne može biti stariji od tri mjeseca računajući od dana početka postupka javne nabave ili
3. izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta ponuditelja ili izjavu s ovjerenim potpisom kod bilježnika, koje ne smiju biti starije od tri mjeseca računajući od dana početka postupka javne nabave, ako se u državi sjedišta ponuditelja ne izdaje izvod iz točke a) ili dokument iz točke b) ili oni ne sadrže sve podatke potrebne za utvrđivanje tih okolnosti.

Dokumenti kojima se dokazuje da ne postoje razlozi za isključenje moraju biti na hrvatskom jeziku i latiničnom pismu. Ukoliko je dokument pisan na drugom jeziku različitom od hrvatskog jezika, uz prilaganje dokumenata na tom drugom jeziku, Ponuditelj je dužan uz svaki dokument priložiti i prijevod na hrvatski jezik.

Ponuditelju je dopušteno dostavljanje traženih dokumenata u izvorniku, u ovjerenoj ili neovjerenoj preslici.

## **SPOSOBNOST PONUDITELJA**

Ponuditelj, odnosno zajednica ponuditelja, dužan je u svojoj ponudi priložiti dokument kojim dokazuje svoju pravnu i poslovnu sposobnost.

### **Pravna i poslovna sposobnost**

Svaki ponuditelj mora biti pravno i poslovno sposoban. Sposobnost će ponuditelj u postupku nabave dokazati **potpisanom Izjavom u Prilogu IV ovog Poziva na dostavu ponuda**.

U slučaju zajednice ponuditelja, svi članovi zajednice obvezni su pojedinačno dokazati svoju pravnu i poslovnu sposobnost.

U slučaju podizvoditelja, svi podizvoditelji su obvezni dokazati svoju sposobnost iz ove točke.

Naručitelj zadržava pravo u svakom trenutku, do donošenja odluke o odabiru, pozvati Ponuditelja na dostavu dodatne dokumentacije, i to:

1. izvod iz sudskog, obrtnog ili drugog odgovarajućeg registra države sjedišta ponuditelja koji ne smije biti stariji od tri mjeseca računajući od dana početka postupka javne nabave, ili
2. važeći jednakovrijedni dokument koji je izdalo nadležno sudsko ili upravno tijelo u državi sjedišta ponuditelja, ako se ne izdaje izvod iz točke a) ili izvod ne sadrži sve podatke potrebne za utvrđivanje tih okolnosti, koji ne može biti stariji od tri mjeseca računajući od dana početka postupka javne nabave, ili
3. izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta ponuditelja ili izjavu s ovjerenim potpisom kod bilježnika, koje ne smiju biti starije od tri mjeseca računajući od dana početka postupka javne nabave, ako se u državi sjedišta ponuditelja ne izdaje izvod iz točke a) ili dokument iz točke b) ili oni ne sadrže sve podatke potrebne za utvrđivanje tih okolnosti.

Dokumenti kojima se dokazuje sposobnost Ponuditelja, moraju biti na hrvatskom jeziku i latiničnom pismu. Ukoliko je dokument za dokazivanje sposobnosti na drugom jeziku, različitom od hrvatskog jezika, uz prilaganje dokumenata za dokazivanje sposobnosti na tom drugom jeziku, ponuditelj je dužan uz svaki dokument priložiti i prijevod na hrvatski jezik.

Ponuditelju je dopušteno dostavljanje traženih dokumenata u izvorniku, u ovjerenoj ili neovjerenoj preslici.

## **PONUDA**

### **Sadržaj ponude**

1. Prilog I - Ponudbeni list

* PRILOG I Ponudbeni list DODATAK 1 (popuniti i priložiti samo u slučaju zajedničke ponude)
* PRILOG I Ponudbeni list DODATAK 2 (popuniti i priložiti samo u slučaju da se dio ugovora ustupa podizvoditeljima)

1. Prilog II - Troškovnik
2. Prilog III - Tehničke specifikacije
3. Prilog IV - Izjava Ponuditelja (dokaz uz točku 3.1. i 4.1. Poziva).

### **Izrada ponude**

Ponuda se dostavlja na hrvatskom jeziku i latiničnom pismu. Iznimno, moguće je u ponudi navoditi određene stručne pojmove na stranom jeziku te koristiti internacionalizme, tuđe riječi, prilagođenice, skraćenice/oznake i nazive na stranom jeziku.

Od dana objave Poziva na dostavu ponuda, Naručitelj osigurava pristup Pozivu i pratećim dokumentima elektroničkim putem na internetskim stranicama: [www.strukturnifondovi.hr](http://www.strukturnifondovi.hr)

Pri izradi ponude ponuditelj se mora pridržavati zahtjeva i uvjeta iz Poziva na dostavu ponuda te ne smije mijenjati i nadopunjavati tekst Poziva.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

Ponuda se izrađuje na način da čini cjelinu (jedan cjeloviti dokument).

Ponuda mora biti izrađena u papirnatom obliku i otisnuta ili pisana neizbrisivom tintom, a predaje se u izvorniku.

Naručitelj zadržava pravo, nakon rangiranja ponuda prema kriteriju za odabir ponude, a prije donošenja odluke o odabiru, od najpovoljnijeg Ponuditelja zatražiti dostavu izvornika ili ovjerenih preslika dokumenata traženih u točki 3. i 4. ovog Poziva (potvrde, isprave, izvodi i sl.) koji su u ponudi bili dostavljeni u neovjerenoj preslici, a koje izdaju nadležna tijela.

Od ponuditelja se očekuje da pregleda Poziv, uključujući sve upute, obrasce, uvjete i specifikacije. Ponuda koja je suprotna odredbama ovog Poziva i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjivi ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbacivanjem takve ponude.

### **Rok i adresa za dostavu ponuda**

Ponuda se dostavlja do 22.12.2020. godine do 12:00 sati u zatvorenoj omotnici, osobno, poštom ili preporučenom poštanskom pošiljkom, na dolje navedenu adresu Naručitelja:

**Naručitelj: Stomatološka poliklinika APOLONIJA**

**Adresa: Varšavska 10/I, 10000 Zagreb, Hrvatska**

**Predmet nabave: Softversko rješenje za email korespondenciju**

**Br. nabave: 5/20**

**„NE OTVARAJ“**

(*Na poleđini*):

**Naziv i adresa ponuditelja**

Ponude i ostali dokumenti koji čine sastavni dio ponude ne vraćaju se Ponuditeljima.

Ako omotnica nije označena u skladu sa zahtjevima iz ovog Poziva na dostavu ponuda, Naručitelj ne preuzima nikakvu odgovornost u slučaju gubitka ili preranog otvaranja ponude. Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

### **Alternativne ponude**

Alternativne ponude nisu dopuštene.

### **Izmjena i/ili dopuna ponude i odustajanje od ponude**

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude prije roka za dostavu ponuda. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća Ponuditelju.

### **Cijena ponude**

Cijena ponude izražava se u kunama. Cijena sadrži u sebi sve troškove i popuste.

Cijena ponude je nepromjenjiva tijekom trajanja ugovora o nabavi. U cijenu ponude bez poreza na dodanu vrijednost moraju biti uračunati svi troškovi i popusti. Ponuditelj je u Troškovniku dužan ponuditi, tj. upisati jediničnu cijenu, porez na dodanu vrijednost i ukupnu cijenu s porezom na dodanu vrijednost (zaokruženu na dvije decimale) za svaku stavku. Ako je ponuditelj tvrtka izvan Republike Hrvatske ili ako ponuditelj nije obveznik poreza na dodanu vrijednost (PDV-a), na mjesto predviđeno za upis cijene ponude s PDV-om upisuje isti iznos koji je upisan na mjesto predviđeno za upis cijene ponude bez PDV-a, a mjesto za upis iznosa PDV-a ostavlja se prazno.

### **Rok valjanosti ponude**

Ponuda mora biti valjana 60 dana od krajnjeg roka za dostavu ponuda.

Ako istekne rok valjanosti ponude, Naručitelj može tražiti od ponuditelja produženje roka valjanosti ponude sukladno tom produženom roku.

Ponuditelj iskazuje rok valjanosti u za to predviđeno mjesto u sklopu Priloga I Ponudbeni list.

## **KRITERIJ ODABIRA**

Kriterij odabira ponude je najniža cijena. Naručitelj uspoređuje cijene ponude bez PDV-a.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je pristigla ranije na način i adresu Naručitelja navedene u točki 5.3. ovog Poziva.

## **OSTALE ODREDBE**

### **Odredbe koje se odnose na zajednicu ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna.

Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s Naručiteljem.

Svaki član iz zajednice ponuditelja dužan je uz zajedničku ponudu dostaviti sve dokumente na temelju kojih se utvrđuje postoje li razlozi za isključenje te poslovna i pravna sposobnost.

U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio ako zajednica ponuditelja ne odredi drugačije.

### **Odredbe koje se odnose na podizvoditelje**

Ako gospodarski subjekt namjerava dati dio ugovora o nabavi u podugovor jednom ili više podizvoditelja, dužni su u ponudi navesti sljedeće podatke:

* naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja;
* predmet, količinu, vrijednost podugovora i postotni dio ugovora o nabavi koji se daje u podugovor.

Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno. Sudjelovanje podizvoditelja ne utječe na odgovornost ponuditelja za izvršenje ugovora.

### **Jamstvo za ispravnost prodane stvari**

Ponuditelj je dužan osigurati jamstvo za ispravnost prodane stvari, koje iznosi minimalno 60 mjeseci. Jamstveni rok počinje teći od dana ispunjenja svih ugovornih obveza koji čine predmet nabave odnosno potpisa zapisnika o izvršenju svih ugovornih obveza kojeg potpisuju Naručitelj i odabrani ponuditelj.

Jamstvo uključuje:

* uklanjanje eventualnih 'bugova'
* da će program raditi prema ponuđenim specifikacijama
* da će se mogući nedostaci uklanjati u najkraćem mogućem roku.

Ponuditelj iskazuje jamstveni rok u za to predviđeno mjesto u sklopu Priloga I Ponudbeni list.

Odabrani ponuditelj obvezan je nakon ispunjenja svih ugovornih obveza i dostave navedenog zapisnika o izvršenju svih ugovornih obveza dostaviti Naručitelju potvrdu kojom jamči trajanje jamstvenog roka od 60 mjeseci.

### **Rok, način i uvjeti plaćanja**

Plaćanje u cjelokupnom iznosu izvršit će se najkasnije u roku 30 dana od dana izvršenja svih ugovornih obveza i potpisanog zapisnika o izvršenju svih ugovornih obveza, temeljem računa prikladnog za plaćanje.

### **Izmjene ugovora**

Moguće su izmjene ugovora tijekom njegova izvršenja koje neće rezultirati značajno različitim elementima ugovora i koje nisu protivne općim načelima iz Pravila o provedbi postupaka nabave za neobveznike zakona o javnoj nabavi. Izmjena će biti moguća pod uvjetom da je uzrokovana vanjskim, nepredviđenim okolnostima (primjerice elementarne nepogode, pandemije i dr.) na koje nije mogao utjecati ni ponuditelj ni naručitelj.

Zagreb, 08.12.2020. godine

PRILOZI

Prilog I – Ponudbeni list

Prilog II – Troškovnik

Prilog III – Tehničke specifikacije

Prilog IV – Izjava ponuditelja